
R E F E R A T   D E   A P R O B A R E
Privind aprobarea depunerii proiectului ”Dezvoltarea unei rețele-pilot de școli verzi în Municipiul Brad”, în cadrul Componentei C15 – Educație din cadrul Planului Național de Redresare și Reziliență al României și a cheltuielilor legate de proiect


În vederea accesării surselor de finanțare din Planul Național de Redresare și Reziliență (PNRR) - COMPONENTA C15 – EDUCATIE  in cadrul apelului de proiecte cu titlul ”Construirea și dezvoltarea unei rețele-pilot de școli verzi”, Municipiul Brad a identificat proiecte prioritare cu impact favorabil asupra dezvoltării educaționale și sociale durabile și echilibrate a comunității brădene. 
Prin acest apel, prin intermediul unităților administrativ teritoriale și în conformitate cu Ordinul Ministrului Educației nr. 4147/26.09.2022, vor fi reabilitate unitățile de învățământ cu respectarea conceptului de ”Școală verde”. Acest tip de investiție vizează tranziția spre verde, care reprezintă punctul central al agendei Uniunii Europene pentru următorul deceniu, iar sistemele de învățământ joacă un rol important în acest demers.
Apelul de proiecte este unul competitiv, cu limită de depunere actualizată 31.07.2023, iar finanțarea se alocă în funcție de punctajul obținut, în limita bugetului disponibil.
Astfel, prin proiectul „Dezvoltarea unei rețele-pilot de școli verzi în Municipiul Brad” se urmărește reabilitarea Liceului Teoretic ”Avram Iancu” Brad și Școlii Gimnaziale ”Horea, Cloșca și Crișan” Brad.
Prin SUBCOMPONENTA I: DEZVOLTAREA REȚELEI DE ȘCOLI VERZI – REABILITARE/ RENOVARE ENERGETICĂ – se finanțează reabilitarea aprofundată de unități de învățământ, care, după reabilitare și eficientizare energetică, trebuie să îndeplinească obiectivul ”școală verde”. Pentru reabilitare aprofundată suma alocată este de 500euro/mp.
Pentru renovări, cerința minimă de reducere a consumului de energie pentru încălzire este de cel puțin 50% în comparație cu consumul de energie pentru încălzire înainte de renovarea clădirii, ceea ce va conduce la o creștere cu 30% a economiilor de energie primară în comparație cu starea anterioară renovării. 
Valoare MINIMĂ pentru un proiect de reabilitare este calculată pentru 800 m2 x 500 = 400.000 euro. Valoare MAXIMĂ pentru un proiect de reabilitare este calculată pentru 10.000 m2 x 500 = 5.000.000 euro
Pentru valoarea minimă de 400.000 euro este obligatorie reabilitarea/renovarea a cel puțin 800 m2. Pentru valoarea maximă de 5.000.000 euro este obligatorie reabilitarea/renovarea a cel puțin 10.000 m2.
Cele două unități școlare avute în vedere au o suprafață totală desfășurată de a 9345 mp de infrastructură educațională, reprezentând 4500 mp suprafață desfășurată care aparține Liceului Teoretic ”Avram Iancu” și 4845 mp suprafață desfășurată care aparține Școlii Gimnaziale „Horea, Cloșca si Crișan” din municipiul Brad.
Valoarea eligibilă a proiectului este de 22.987.765,50 lei (4.672.500,00 euro) calculată în conformitate cu prevederile ghidului (9345 mp x 500 euro/mp x 4,9198 lei/euro). Valoarea TVA-ului aferent cheltuielilor eligibile se rambursează de la bugetul de stat, din bugetul coordonatorul de reforme și/sau investiții pentru Componenta 15 – Educație.
În afara valorii eligibile a proiectului, orice altă cheltuială constituie cheltuială neeligibilă și va fi suportată de către beneficiar. 
	În contextul celor de mai sus am inițiat prezentul proiect de hotărâre prin care am propus aprobarea depunerii proiectului ”Dezvoltarea unei rețele-pilot de școli verzi în Municipiul Brad”, în cadrul Componentei C15 – Educație din cadrul Planului Național de Redresare și Reziliență al României și a cheltuielilor legate de proiect și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, ale Ordinului nr. 4147/2022 pentru aprobarea Metodologiei-cadru privind organizarea şi funcţionarea "şcolilor verzi", ale Ghidului Solicitantului „Construirea și dezvoltarea unei rețele-pilot de școli verzi”, ale art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale art.129 alin. (2) lit. b), alin. (7) lit. k) din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. (4) din Legea nr. 554/2004 a contenciosului administrativ, actualizată;

